Diari Oficial de la Generalitat Valenciana


Sumari del DOGV 5864, del 06-10-2008 (2008/11850)

Informació pública de la documentació d'adaptació modificativa a la LUV, a la LSNU i a la LOTPP, integrant de l'expedient urbanístic d'adaptació del Pla General de Castalla.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5864

Data del DOGV
:   06-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11182


Data del document
:   25-09-2008

Organisme emissor
:   Ajuntament de Castalla

Tipus de document
:   Informació Pública

Descriptors 

:   * Castalla
    * pla d'urbanisme
    * administració local

Informació pública de la documentació d'adaptació modificativa a la LUV, a la LSNU i a la LOTPP, integrant de l'expedient urbanístic d'adaptació del Pla General de Castalla. [2008/11632]  
José Luis Prats Hernández, alcalde president de l'Ajuntament de Castalla, fa saber:  
Que per Acord de l'Ajuntament en Ple, en la sessió celebrada amb caràcter ordinari el dia 24.09.2008, es va adoptar el pertinent acord que en la seua part dispositiva assenyala literalment:  
«Primer. Sotmetre a informació pública, complint amb els tràmits legalment establits i durant el termini de 45 dies, en el Diari Oficial de la Comunitat Valenciana i en un diari no oficial d'àmplia difusió a la localitat, la documentació d'adaptació modificativa a la LUV, a la LSNU i a la LOTPP, presentada per la mercantil Laboratorio de Proyectos, SL, en data de Registre d'Entrada 21.07.2008 (núm. 6556), integrant de l'expedient urbanístic d'adaptació del Pla General de Castalla, durant el qual els interessats podran presentar les al·legacions i suggeriments que estimen pertinents i sotmetre la documentació assenyalada a dictamen dels municipis limítrofs.  
Segon. Sotmetre igualment a informació pública, pel mateix termini i mitjans de publicitat, l'estudi d'impacte ambiental i l'estudi de paisatge que acompanyen al document assenyalat en l'apartat primer.  
Tercer. Sotmetre la documentació a dictamen dels municipis limítrofs.  
Quart. Sol·licitar informe als distints departaments i òrgans competents de les administracions públiques exigits per la legislació reguladora de les seues competències respectives.  
Cinqué. Suspendre l'atorgament de llicències en aquells àmbits en què la normativa continguda en la documentació exposada al públic siga contradictòria i incompatible amb la normativa actualment aplicable.  
Sisé. Habilitar l'alcalde president perquè realitze les actuacions necessàries a fi de fer complir el present acord.»  
Que amb l'objecte de garantir la informació pública l'Ajuntament de Castalla posa a disposició dels ciutadans el registre municipal de l'Ajuntament, de dilluns a divendres, en horari de 09.00 a 14.00 hores, perquè lliurement es manifesten durant un termini de 45 dies computats des de l'endemà de la publicació de l'acord en el Diari Oficial de la Comunitat Valenciana.  
Per a complir l'anteriorment acordat es podrà consultar la documentació relativa a l'expedient en les dependències de l'Ajuntament. La dita documentació també podrà ser consultada, en qualsevol moment, a través de la pàgina web de l'Ajuntament (www.castalla.org).  
Amb la finalitat de donar més informació i aclarir les qüestions que puguen sorgir, un representant de l'equip redactor es trobarà a les dependències de l'Ajuntament els dilluns en horari de 12.00 a 14.00 hores.  
Contra l'acord del Ple, que és de mer tràmit, que és executiu i no decidix sobre el fons de l'assumpte, no es podrà interposar cap recurs administratiu ni contenciós administratiu, sense perjuí del dret a al·legar el que es crega oportú, perquè siga tingut en compte per l'òrgan competent quan s'adopte la resolució que pose fi al procediment.  
Castalla, 25 de setembre de 2008.- L'alcalde president: José Luis Prats Hernández.